tomron87/hebrew-wikipedia-sentences-corpus huggingface dataset:
אבירי הג'דיי האמיצים הם לוחמים המקדישים את חייהם להגנה על הטוב והצדק, ומלבד כישורי הלחימה הקטלניים שלהם הם ניחנים בסגולות מיסטיות וכוחות מיוחדים, שמקורן הוא ה-"כוח" (The Force) – מעין מאגר אנרגיה מיסטי שמקיף את כל היקום ומאפשר בו חיים.
אבירי הג'דיי לומדים לתעל את ה"כוח" למלחמה ברוע ולהגנה על הטוב.
בין יכולותיהם הבולטות הם טלקינזיס (הזזת חפצים מרחוק), שליטה במוחם של פשוטי השכל, ראיית העתיד ורפלקסים מוגברים – הכוללים ניתורים מוגברים.
הנשק המועדף עליהם הוא חרב אור (Lightsaber), שבה הלהב הוא קרן אנרגיה המופקת מגבישים מיסטיים.
אויביהם המסורתיים של הג'דיי הם מסדר הסית' שחותר תחת הרפובליקה.
הסית' מונעים על ידי הצד האפל של הכוח (The Dark Side of the Force) – שהוא המשעול המהיר והקל יותר אל הכוח.
לסית' יכולות הדומות לאבירי הג'דיי.
בתקופת הרפובליקה הישנה, אבירי הג'דיי האמינו שהסית' הובסו ונעלמו מהעולם.
הטרילוגיה המקדימה מספרת את הרפתקאותיו של אנאקין סקייווקר ועל עליית האימפריה הגלקטית המרושעת ושקיעתה של הרפובליקה הישנה.
אנאקין הוא ג'דיי צעיר שהתגלה על ידי קווי-גון ג'ין ואובי ואן קנובי כאשר היו במשימת הגנה על חייה של המלכה פדמה אמידלה מכוכב נאבו.
אנאקין התגלה במפתיע כעילוי וכאחד שהכוח חזק מאוד עמו וייתכן שהוא אפילו נוצר על ידי הכוח.
במהלך הרפתקאותיהם הם פוגשים את הסית' דארת' מול והרוזן דוּקוּ (דארת' טיראנוס).
הם לא יודעים שאדון הסית' דארת' סידיוס הוא בעצם הסנאטור פלפטין שבוחש בפוליטיקה הבין-כוכבית ובעזרת מלחמת המשובטים שהוא מארגן צובר יותר ויותר כוח עד שלבסוף הוא מחליף את הרפובליקה בקיסרות תחת שליטתו.
למרות הסתייגותו של בכיר אבירי הג'דיי יודה, אובי ואן קנובי מחליט לאמן את אנאקין כאביר ג'דיי.
אנאקין מתאהב בסנאטורית פאדמה אמידאלה בניגוד לחוקי המסדר שמורים על איסור יחסים, הם מתחתנים בסתר והיא מולידה לו תאומים: לוק סקייווקר וליאה אורגנה.
אך אנאקין שלא הצליח להיפטר מפחדיו במשך כל חייו וחושש לחייה של אשתו נכנע לפיתויו של דארת' סידיוס להבטחותיו שכוחות הסית' יוכלו להציל את פאדמה ולזעמו שלו, ובסופו של דבר (פרק III) פונה לצד האפל ונהיה לחניכו הצמוד של פלפטין, אשר מעניק לאנאקין את השם דארת' ויידר (Darth Vader).
לאחר קרב עם מורהו, אובי ואן קנובי, בכוכב הגעשי מוסטאפאר נפצע אנאקין קשות, מאבד יד ושתי רגליים, נשרף בכל גופו ומבלה את שארית חייו כשאת כל גופו מכסים שריון גוף שחור וקסדה מלאה בעלי מערכת הנשמה ותותבים ביוניים (שנים אחר כך אובי ואן אומר עליו שהוא הפך ליותר מכונה מבן-אדם).
ויידר נהפך ליד ימינו של הקיסר פלפטין וללוחם אכזרי ומטיל מורא שצד את אבירי הג'דיי עד להכחדה כמעט מוחלטת שלהם.
שלושת הסרטים המקוריים מספרים על הרפתקאותיו של לוק סקייווקר, נער הגדל בכוכב הנידח טאטואין.
לוק מחליט ללכת בעקבות אביו ולמרוד באימפריה, ששולטים בה הקיסר דארת' סידיוס ודארת' ויידר האכזרי.
בסרט הרביעי לוק משמיד את כוכב המוות הראשון ונהפך לחבר בברית המורדים.
בסופו של דבר, לוק וחבריו בברית המורדים מצליחים לפורר את האימפריה.
בסרט החמישי לוק מגלה, לתדהמתו, שדארת' ויידר הוא לא אחר מאשר אביו, אנאקין סקייווקר.
במהלך הסרט השישי לוק סקייווקר (אביר הג'דיי האחרון), דארת' ויידר והקיסר סידיוס (אדון הסית') מתעמתים עימות אחרון על סיפונו של כוכב המוות השני.
בטרילוגיה החדשה מסופרת השתלשלות האירועים לאחר נפילת האימפריה.
את מקום האימפריה תופס המסדר הראשון בעוד שלוק סקייווקר וליאה סולו מתקשים להקים מחדש ולבסס את מסדר הג'דיי והרפובליקה החדשה.
במהלך ביסוסו של המסדר, בנם של ליאה והאן, בן, מגלה נטייה לצד האפל של הכוח, ולוק, שהיה גם המורה שלו, ניסה להרוג אותו.
משנכשל, לוק הגלה את עצמו לכוכב אהק-טו.
30 שנה אחרי הטרילוגיה המקורית, המסדר הראשון הופך לגוף הדומיננטי בגלקסיה, ומובל על ידי גנרל סנוק ועל ידי בן סולו, שנתן לעצמו את השם קיילו רן.
מנגד צבא מורדים, המובל על ידי ליאה, מקבל כוחות חדשים, ובהם ריי, נערה בודדה מכוכב הלכת ג'אקו המגלה רגישות לכוח, ופין, לוחם סער שערק מצבא המסדר הראשון.
במהלך הטרילוגיה, ריי מוצאת את לוק ומשכנעת אותו לחזור להילחם (כתוצאה מכך הוא גם מת), ומגלה שהיא נכדתו של דארת' סידיוס.
סידיוס עצמו הכין לו גופים חדשים שיוכלו להכיל אותו אם ימות.
עם זאת, ריי ובן, שהחליף צד פעם נוספת, מביסים אותו, אך רק לאחר שבן נהרג.
ריי מחליטה שבעולם אין מקום לטוב ולרע מוחלטים, ושיש לפעול מאיזון בין השניים.
לכן היא מחליטה לפרק את מסדר הג'דיי ומאמצת את השם ריי סקייווקר.
פרק ראשון: אימת הפנטום (1999)
בשנת 32 BBY, זוג אבירי ג'דיי, קווי-גון ג'ין ותלמידו אובי ואן קנובי, יוצאים למשימה סודית בכוכב הלכת נאבו – שם עליהם לפתור סכסוך בין הכוכב נאבו לפדרציית הסחר שהטילה עליו מצור (בסכסוך מעורב לורד סית' בשם דארת' סידיוס).
במהלך מסע הבריחה מהכוכב נאבו, נאלצת החללית שלהם לנחות על כוכב חולי ומדברי בשם טאטואין.
בטאטואין הם פוגשים בילד קטן וכשרוני בשם אנאקין סקייווקר, שהוא ואמו נמכרו לעבדות.
אנאקין נחשב למהנדס מוכשר (כבר בגיל 9 הוא הרכיב את C-3PO) וטייס מצטיין.
קווי-גון בודק את אנאקין ומוצא שהכוח חזק בו מעל ומעבר לכל דבר שאי פעם ראה.
אי לכך, הוא מחליט לאמצו ולאמנו להיות אביר ג'דיי תוך אמונה שאנאקין הוא "הנבחר" שיביא לאיזון בכוח לפי דבר הנבואה העתיקה.
בקוראסאנט, מספר קווי-גון למועצת הג'דיי על התוקף המסתורי שנלחם בהם בטטואין.
כיוון שהם שולטים בכוח, הג'דיי חוששים שמדובר באביר סית', לוחם של מסדר שהוצא מחוץ לחוק ולכאורה הושמד, העוסק בצד האפל של הכוח.
קווי-גון מספר למועצה על אנאקין ומבקש רשות לאמנו.
מועצת הג'דיי מסרבת בטענה שהילד מבוגר מידי בשביל להתחיל באימונים וכן כיוון שיודה, ראש מועצת הג'דיי והמאסטר החכם מכולם, חש בו ענן של פחד.
אובי ואן, קווי-גון, המלכה אמידלה ואנאקין הקטן יוצאים לנאבו על מנת לשחררו משלטון פדרציית הסחר ולשם כך כורתים ברית עם בני ה-Gungan המקומיים.
בקרב הגדול שמתפתח, דארת' מול (אביר סית' מאיים) הורג את קווי-גון ומחוסל בידי אובי ואן בזמן שאנאקין מציל את היום ומשמיד את תחנת החלל של פדרציית הסחר.
אחרי הקרב, אובי ואן מוכתר לדרגת "אביר ג'דיי" ומעלה את בקשתו האחרונה של מורו (לאמן את אנאקין) בפני יודה.
בהסתייגות רבה וחוסר רצון, יודה מאשר לאובי ואן לאמן את אנאקין.
מאחר שיש תמיד שני סית' – מורה ותלמיד – חושדים במועצת הג'דיי שיש עוד סית' שמסתתר היכן שהוא.
בינתיים, תושבי נאבו חוגגים את ניצחונם עם פיוס היסטורי בין בני האדם ל-Gungans.
פרק שני: מתקפת המשובטים (2002)
בין הפרק הראשון לפרק השני ישנו הפרש של כ-10 שנים אשר במהלכן אנאקין סקייווקר גדל והפך לפאדוואן (ג'דיי מתלמד) תחת הדרכתו של אובי ואן קנובי, המלכה פדמה אמידלה סיימה את הקדנציה שלה כמלכה והפכה לחברה בסנאט וג'אר ג'אר בינקס הפך לגנרל של צבא עמו.
פדרציית הסחר מצטרפת לארגון גדול בו חברות מספר רב של מערכות כוכבים אשר התבדלו מהרפובליקה, ואשר מתחזק צבא דרואידים גדול.
ארגון זה, המכונה קונפדרציית המערכות העצמאיות (או כפי השם שניתן לו על ידי הרפובליקה, ארגון הבדלנים), מכריז על מרד כנגד הרפובליקה ומתחיל בניסיונות התנקשות בסנאטורים.
בעוד אובי ואן נשלח לרדוף אחר אחד המתנקשים, אשר ניסה לרצוח את הסנאטורית פדמה אמידלה, אנאקין מקבל תפקיד לא קרבי – עליו לנסוע עם פדמה לכוכב הבית שלה בנאבו ולשמש כשומר ראשה עקב מספר ניסיונות שנעשו להתנקש בה.
בזמן שאנאקין שומר על פדמה הוא חושף בפניה את אהבתו לה.
פדמה דוחה את חיזוריו בטענה שהזיווג ביניהם איננו אפשרי: הוא שייך לג'דיי ובעד שלטון יחיד, וטובח בשבט נוודי חול כנקמה על כך ששבו והרגו את אמו.
בינתיים, מרדפו של אובי ואן אחרי המתנקש מוביל אותו לחשיפת קנוניה הכוללת הזמנה מסתורית של צבא משובטים, שעומדת להיות מסופקת בדיוק כאשר ברית הבדלנים מתארגנת בג'נוסיס לתקוף את הרפובליקה.
אנאקין ופדמה מגיעים לג'נוסיס לנסות לחלץ את אובי ואן, אך נופלים גם הם בשבי.
לבסוף, הם מחלצים את עצמם בעזרת אבירי הג'דיי בראשות מייס וינדו וצבא המשובטים בפיקודו של יודה.
ניסיון החילוץ מתפתח לקרב גדול בין צבא הרפובליקה לברית הבדלנים.
אנאקין ואובי ואן נלחמים ברוזן דוקו, אביר ג'דיי לשעבר, ולמדים על קיומו של לורד סית' בסנאט.
במהלך הקרב אנאקין מאבד את ידו, ומחולץ על ידי יודה.
אחרי שברח, מתקשר דוקו לדארת' סידיוס ואומר לו שהמלחמה התחילה – כמתוכנן.
אובי ואן מספר למועצת הג'דיי את מה שדוקו אמר לו: שדארת' סידיוס שולט בסנאט.
יודה מהסס להאמין לכך אך מאחר שהצד האפל מערפל את הכול, הוא ומייס וינדו מסכימים שיש לשמור על חשדנות בריאה ולעקוב מקרוב אחרי התנהלות הסנאט.
בסצנת הסיום של הסרט רואים את הקנצלר פלפטין, הסנאטור בייל אורגנה ואת נאמני הרפובליקה צופים בצבא המשובטים עולים על ספינות חלל (שנראות כמו אב טיפוס של משחתות כוכבים) כדי להילחם בבדלנים.
בכוכב נאבו אנאקין ופדמה מתחתנים למרות איסור הקוד של אבירי הג'דיי.
שניהם מחליטים לשמור דבר זה בסוד ורק זוג הדרואידים R2-D2 ו-C-3PO עדים לחתונתם.
סרט ההנפשה המלא הראשון בזיכיון כאשר עלילתו מתרחשת בין הסרטים "פרק 2: מתקפת המשובטים" ו"פרק 3: נקמת הסית''", בתחילת מלחמת המשובטים.
בסרט, הרוזן דוקו מתכנן מזימה להסב את ג'אבה נגד הרפובליקה הגלקטית על ידי הפללה של הג'דיי לחטיפת בנו.
בעוד שאנאקין סקייווקר והחניכה החדשה שלו, אסוקה טאנו, מנסים למסור את הילד בחזרה לאביו, אובי ואן קנובי ופדמה אמידלה מובילים חקירות נפרדות כדי לחשוף את מזימתו של דוקו.
הסרט מהווה הקדמה לסדרת הטלוויזיה בעלת אותו השם (מלחמת הכוכבים: מלחמת המשובטים).
הסרט נפתח בקרב ענק מעל קורוסנט בין הרפובליקה לצבא הבדלנים בפיקודו של גנרל גרייווס וצבא הדרואידים (רובוטים) שלו.
אנאקין ואובי ואן נשלחים לחלץ את הקאנצלר פלפטין שנחטף בידי הסית' הרוזן דוקו (דארת' טיראנוס).
אנאקין מצליח להביס את דוקו בקרב חרבות-אור ולפקודת פלפטין הורג אותו, למרות הסתייגות מסדר הג'דיי מהריגת שבוי לא חמוש.
הסנאטורית פאדמה אמידאלה, אשתו של אנאקין סקייווקר, בהריון.
לאנאקין יש סיוטים דומים לאלו שהיו לו עם אמו על מותה, כאשר הפעם הם על כך שאשתו מתה בלידה.
פלפטין מרעיף שבחים וכיבודים על אנאקין לעומת מועצת הג'דיי שחושדת בו ומתנכרת אליו.
חברי מועצת הג'דיי הטילו עליו משימה: לרגל אחרי הנשיא פלפטין.
הנשיא פלפטין מספר לאנאקין שהצד האפל של "הכוח" יכול למנוע מאנשים למות ורומז לו שרק אם יצטרף לצד האפל יוכל להציל את פדמה.
אנאקין מסתייג מהנשיא, שולף את החרב ומאיים להורגו, אך בעקבות התקרית עם הרוזן דוקו מחליט להסגירו למועצת הג'דיי.
לאחר שאובי ואן קנובי מצליח לאתר את מנהיג הבדלנים שנותר, גנרל גרייווס, ולהביס אותו בקרב, אוזלות הסיבות לקיומה של שעת החירום ולסמכויות העודפות שלקח הקאנצלר פלפטין על עצמו.
מאסטר מייס וינדו, בכיר חברי המועצה אחרי יודה שיצא למשימה בקאשיק (כוכב הווקים), יוצא לעצור את הקנצלר שהופך אותו עורו ומנסה לחסל את הג'דיי, ואחרי קרב עמו הוא מחליט להורגו.
אנאקין, שמתפרץ לזירת הקרב והושפע ממה שקרה עם דוקו, מונע זאת ממנו והקנצלר הורג את מייס וינדו על ידי כוחות הסית'.
במהלך הקרב נפצע הקאנצלר קשות ופניו מושחתות.
מזועזע ממה שעשה ומשוכנע שעל מעשיו אין כפרה ודרך חזרה, מחליט אנאקין לפנות לצד האפל של הכוח במטרה להשיג את היכולת להציל את אשתו מהמוות הצפוי לה.
הוא מקבל את מרותו של פלפטין בצורה מוחלטת ואת שם הסית' "דארת' ויידר".
אחרי שהמיר את אנאקין, פלפטין מפעיל את מזימתו להשמיד את מסדר אבירי הג'דיי.
הוא נואם בפני הסנאט ומספר להם על קנוניה של מועצת הג'דיי להשתלט על הרפובליקה ומקבל ממנו אישור להשמידם בשם קוד 66 (המשובטים מתוכנתים שברגע שאומרים את הקוד הם נהפכים להיות רעים וכך היה) צבאות הרפובליקה בוגדים בכל אבירי הג'דיי ומחסלים אותם זה אחר זה.
אנאקין עצמו יוצא למקדש הג'דיי וטובח בכל החניכים הצעירים.
אחרי כן אנאקין נשלח לכוכב הלבה הגעשי של מוסטאפר לטבוח את ראשי הבדלנים.
למעט יודה, אובי ואן קנובי והסנאטור הנאמן בייל אורגנה, אף אחד לא שורד.
יודה מחליט לשלוח את אובי ואן קנובי להרוג את אנאקין סקייווקר, כשהוא עצמו מנסה להתעמת עם פלפטין, אך לא מצליח להביס אותו ונאלץ להימלט לגלות.
אובי ואן מתגנב לספינה של פדמה, שטסה לכוכב הגעש מוסטאפר מרוב דאגה לאנאקין.
אנאקין מנסה לפתות אותה לעבור לצד האפל אך היא דוחה אותו.
כאשר הוא רואה את אובי ואן הוא בטוח שהיא בגדה בו וכמעט חונק אותה למוות מרוב זעם.
אובי ואן ואנאקין פורצים בדו-קרב חרבות-אור שבסיומו אנאקין מאבד את שתי רגליו ואת ידו השמאלית, ובנוסף לכך גופו מתקרב מדי ללבה והוא עולה בלהבות.
פלפטין, שבינתיים הכריז על עצמו כקיסר והפך את הרפובליקה לאימפריה, מגלה זאת ובא להציל אותו.
הוא מכין לאנאקין חליפה ביונית וקסדה עם מכשירי הנשמה המאפשרים לו להישאר בחיים.
כאשר ויידר שואל לשלומה של פאדמה, הקיסר מספר לו שהוא "כנראה הרג את אשתו מרוב זעם", כאשר הוא מתייחס לניסיון החניקה כאשר אנאקין חשב שהיא הביאה את אובי ואן.
למעשה, אנאקין כמעט הרג אותה אך היא נשארה בחיים ומתה זמן קצר לאחר הלידה מתוך חוסר רצון לחיות, מילותיה האחרונות היו "יש עדיין הרבה טוב באנאקין".
לאחד מהם נתנה את השם לוק, והוא נשלח לקרובי משפחתו, איכרים בטאטואין, ולשנייה קראה ליאה, והיא נמסרה למשפחתו של הסנאטור בייל אורגנה.
אובי ואן נשלח להשגיח מרחוק על הילד בשעה שיודה יוצא לגלות בתקווה שאולי בנו של סקייווקר יצליח לעשות את מה שאובי ואן ניסה לעשות אך כשל בו.
סולו: סיפור מלחמת הכוכבים (2018)
זהו הסרט השני בסדרת האנתולוגיה של מלחמת הכוכבים, אחרי "רוג אחת: סיפור מלחמת הכוכבים", וכמוהו אינו מהווה חלק מסדרת הסרטים כי אם סרט ספין אוף המתמקד בסיפור המקור של האן סולו.
עלילת הסרט מתרחשת כעשור לפני אירועי "תקווה חדשה" ומגולל את הרפתקאותיהם המוקדמות של האן סולו וצ'ובאקה, שמצטרפים לכנופיית גנבים ופוגשים את לאנדו קלריסיאן הצעיר.
רוג אחת: סיפור מלחמת הכוכבים (2016)
זהו הסרט הראשון בסדרת האנתולוגיה של מלחמת הכוכבים ואינו מהווה חלק מסדרת הסרטים כי אם סרט ספין אוף.
עלילת הסרט מתרחשת מיד לפני "פרק 4: תקווה חדשה" ומספר איך המורדים השיגו את התוכניות של כוכב המוות בסרט הבא.
פרק רביעי: תקווה חדשה (1977)
הנסיכה ליאה (קארי פישר), ממנהיגות ברית המורדים, נלכדת על ידי האימפריה הגלקטית המרושעת.
בידי הנסיכה תוכניות המפרטות כיצד ניתן להרוס את הנשק האולטימטיבי של האימפריה: כוכב המוות – תחנת חלל המסוגלת להשמיד כוכב לכת שלם.
לפני שליאה נלכדת בידי דארת' ויידר היא מחביאה את התוכניות בדרואידים והם נמלטים אל הכוכב טטואין.
שם הם מגיעים לידיו של לוק סקייווקר (מארק המיל), נער חווה שאינו מודע למוצאו האמיתי לאחר שנתפסים ונמכרים על ידי סוחרים עם לבוש חום בשם יבה לוק מגלה את קריאת ההצלה של הנסיכה אשר הוטמעו ב-R2-D2 ושם שומע את השם אובי ואן קנובי.
לוק מנסה להחזיר את הרובוטים לבן קנובי (אלק גינס), זקן מתבודד שחי בטטואין ומגלה שהוא היה אובי ואן, אביר ג'דיי של הרפובליקה וחבר של אביו של לוק, אנאקין סקייווקר, שהיה אביר ג'דיי גם הוא.
בעקבות מותם של הוריו המאמצים בידי חיילי האימפריה, אשר יצאו לאתר את התוכניות הסודיות שהוטמעו ב-R2-D2, יוצא לוק עם אובי ואן וטייס מבריח בשם האן סולו (האריסון פורד) להציל את הנסיכה ליאה (קארי פישר) מכוכב המוות.
במהלך משימת ההצלה נלחם אובי ואן בדארת' ויידר ונהרג בקרב אך הוא מספיק ללמד את לוק מעט אודות ה"כוח".
כאשר כוכב המוות מגיע להשמיד את בסיס המורדים, לוק משתמש ב"כוח" על מנת לדייק ביריות טיליו מחללית הקרב שלו אל נקודת החולשה שאותרה בתוכניות שליאה גנבה.
אירוע זה ידוע כ"הקרב בכוכב יאבין" ומשמש כבסיס לתארוך האירועים ביקום מלחמת הכוכבים.
אף על פי שכוכב המוות הושמד, דארת' ויידר – מצליח להימלט, ובעקבות מותו של מנהיג הצי האימפריאלי, גראנד מוף טארקין, אף מגדיל את סמכותו בקרב חיילי האימפריה כנציגו האישי והישיר של הקיסר עצמו במאבק כנגד המורדים.
פרק חמישי: האימפריה מכה שנית (1980)
הסרט מתחיל בכוכב הות' לאחר שלוק והאן סולו הצטרפו לברית המורדים ולאחר מכן לוק נלכד על ידי מפלצת דמוית יטי אך בעזרת הכוח וחרב האור הוא מצליח לברוח בשעה שהאימפריה – הזועמת על הרס כוכב המוות – רודפת אחרי המורדים בכל הגלקסיה.
דארת' ויידר מאתר את בסיס המורדים בכוכב הקרח הוֹת' ומשגר התקפה קטלנית – הכוללת הלכני AT-AT כבדים – המאלצת את המורדים להתפזר ולהימלט.
לוק סקייווקר בורח ב-X-Wing אל הכוכב דֶּגוֹבׇּה, ביתו של הג'דיי-מאסטר יודה, לאחר שרוחו של אובי ואן קנובי אמרה לו שעליו ללכת לשם.
בדגובה הוא אמור להשלים את אימונו ולהפוך לאביר ג'דיי.
יודה מתחיל לאמן את לוק בדרכי הכוח.
בינתיים, האן סולו וליאה בורחים ביחד ב"מילניום פלקון" ומפתחים רומן תוך כדי שהם בורחים מציידי האימפריה.
הם בורחים לעיר העננים של בספין לאחר שנלכדו בתוך מערה על אסטרואיד שמתבררת כפה של מפלצת תולעת ענקית ומסתתרים שם אצל לֶאנְדּוֹ קַלְרִיסְיַאן, נוכל וחבר ישן של האן סולו.
צייד ראשים בשם בּוֹבַּה פט שעקב אחריהם מתריע בעוד מועד לאימפריה, ודארת' ויידר מציב שם מארב.
ויידר לוכד את האן סולו, את צ'ובאקה, את ליאה ואת הדרואידים (R2-D2 ו-C-3PO) אך בעוד השאר מצליחים להימלט, האן סולו מוקפא בתוך פחמן וניתן כפרס לצייד הראשים (והלה מוכר אותו לג'אבה ההאט, גנגסטר שהאן חייב לו כסף רב).
לוק קוטע את אימונו באמצע כדי לסייע לחבריו להימלט, אך מוצא את עצמו מתמודד פנים מול פנים עם דארת' ויידר.
בקרב החרבות שמתפתח לוק מאבד את ידו הימנית ומגלה שוויידר הוא בעצם אביו.
ויידר, שמגלה לו את זהותו, מציע ללוק לפנות אל הצד האפל ולשלוט ביחד בגלקסיה כאב ובן.
לוק דוחה את הצעתו וקופץ לתהום, אך חבריו מצילים אותו ומחליפים את ידו הכרותה ביד מכנית – כמו אנאקין סקייווקר (הלא הוא דארת' ויידר).
זהו הפרק הסוגר של סאגת מלחמת הכוכבים.
בפרק זה מתעמתים לוק סקייווקר, דארת' ויידר והקיסר בפעם האחרונה.
הסרט נפתח בארמונו של ג'אבה ההאט שבכוכב הלכת המדברי טאטואין.
האן סולו, שנלכד על ידי דארת' ויידר והוקפא בפחמן, שבוי אצל ג'אבה.
שני הדרואידים, C-3PO ו-R2-D2 נשלחים כשוחד אל ג'אבה.
לאנדו קלריסיאן וליאה מסתננים במסווה אך ליאה נתפסת לאחר שהפשירה את האן מתא הפחמן, ובכך הופכת לשפחה של ג'אבה, ששם לה קולר עם רצועה כדי שלא תוכל לברוח.
לוק מגיע למחרת ומביס את המפלצת של ג'אבה, הראנקור, והוא, האן וצ'ובקה מובלים להוצאתם להורג במדבר על ידי הסרלאק, יצור נוראי שמעכל את מזונו במשך אלפי שנים.
הם מצליחים להתחמק וליאה חונקת את ג'אבה והורגת אותו, וכל החבורה כולה בורחת יחד.
בינתיים, הקיסרות מחליטה לבנות כוכב מוות חדש, חזק ומשופר.
ויידר והקיסר מחליטים להעביר את לוק לצד האפל, ולהרגו אם לא יצליחו (שיחתם בנושא התנהלה כבר בפרק 5).
לוק ו-R2-D2 חוזרים לכוכב דגובה כדי שלוק ישלים את אימוניו כג'דיי.
יודה נפטר ולפני מותו שולח את לוק להתעמת עם ויידר ומגלה לו כי יש עוד סקייווקר.
לוק פוגש את רוחו של אובי ואן קנובי על הכוכב ומתוודע לעובדה שהנסיכה ליאה היא אחותו.
בעקבות הגילויים על כוכב המוות החדש, ברית המורדים מתכננת התקפה על הכוכב כאשר הוא עדיין בשלבי בנייה.
המורדים משגרים חוליית קומנדו בראשות לוק, ליאה, האן סולו והדרואידים שתפקידה לשתק את מחולל המגן של כוכב המוות, שנמצא על אנדור.
במהלך הפשיטה נתקלת ליאה באִיווֹקים (Ewoks) – גזע של דובונים נמוכים ואנושיים המשתמשים בכלי נשק פרימיטיביים אך מומחים בלוחמת יערות.
בעזרת לוחמי האיווק, מצליחה חוליית הקומנדו של המורדים להינצל ממארב של לגיון קיסרי ולפוצץ את מחולל המגן ברגע האחרון.
יום לפני הפשיטה על תחנת הכוח עצמה, לוק מסגיר את עצמו לידי דארת' ויידר מחשש שוויידר יאתר אותו ואת חוליית המורדים באמצעות שימוש בכוח.
ויידר לוקח את לוק להתעמת עם הקיסר, למרות ניסיונותיו של לוק לשכנעו לא לעשות זאת אלא לחזור בו מהצד האפל.
בכוכב המוות, לוק מתעמת עם דארת' ויידר והקיסר פלפטין, שמנסים להעבירו לצד האפל.
אחרי שהם לא מצליחים לפתות אותו בכוח ושליטה, הם מנסים לפנות אל הזעם שבו.
בסופו של דבר לוק נכנע לזעמו ומצליח לכרות את ידו הימנית של אביו, דארת' ויידר, תוך קרב סוער.
ברגע האחרון מצליח לוק להירגע ונמנע מלהרוג את אביו ומודיע לקיסר כי לעולם לא יעבור אל הצד האפל.
ברגע שהקיסר הבין שנכשל בלפתות את לוק לצד האפל הוא מחליט לענות אותו בלהרוג אותו בעזרת חזיזי ברק.
כשהקיסר מתחיל להרוג את לוק, ויידר לא מסוגל לחזות בבנו גוסס בעינויים ומציל אותו בכך שהוא זורק את הקיסר אל התהום.
במעשה זה, חוזר ויידר להיות אנאקין סקייווקר – אביר הג'דיי הישן והטוב, אך גם סופג חלק מהחזיזים בסופו של דבר עקב כך, באומרו ללוק "צדקת לגבי ...
הגד לאחות שצדקת" (לוק טען לכל אורך הדרך שבוויידר עוד נותר טוב).
בירח של אנדור חוגגים המורדים את ניצחונם, האן סולו, שהיה חשדן בעניין הקשר של ליאה עם לוק, שמע מפי ליאה שלוק הוא אחיה ולכן חשדו היה לשווא.
ואילו לוק שמח כאשר הוא רואה את הרוחות של יודה, אובי ואן קנובי ואנאקין סקייווקר מופיעות מולו...
פרק שביעי: הכוח מתעורר (2015)
לאחר שנים של מלחמה בין המסדר הראשון המהווה את שאריות האימפריה, לרפובליקה החדשה, מצליחה הגנרלית ליאה אורגנה להשיג מידע לגבי מיקומו של אחיה, אביר הג'דיי האחרון, לוק סקייווקר.
סקייווקר, שנעלם שנים רבות לפני כן, נרדף לא רק על ידי המורדים המבקשים אותו בשל כוחותיו ועל מנת שיחזיר את הג'דיי לקדמותם, אלא גם על ידי המסדר הראשון שמעוניין לחסלו ולהביא בכך את הקץ על שושלת הג'דיי בגלאקסיה.
פו דמרון נשלח לכוכב ג'אקו במטרה לפגוש את לור סן טקה, ולקבל ממנו את המפה המובילה אל לוק.
אל המקום מגיעים חיילי סער השייכים למסדר הראשון בראשותו של קיילו רן, מנהיג אבירי הרן.
דמרון מחביא את המפה בתוך הדרואיד שלו, BB-8, ונתפס על ידי חיילי המסדר הראשון שמחסלים לאחר מכן את כל הכפריים בפקודת קיילו רן.
הדרואיד נמלט מהמקום ופוגש את ריי, צעירה מקומית העוסקת למחייתה באיסוף גרוטאות מחלליות שהתרסקו ומכירתן תמורת אוכל.
לאחר שקיילו רן מוציא מדמרון, בעזרת הכוח, את מקום המסתור של המפה, הוא שולח כוחות למצוא את הדרואיד.
FN-2187, חייל סער שהזדעזע מרצחנותו של המסדר הראשון, מחליט להציל את דמרון ולהימלט בעזרתו מכוחות המסדר הראשון.
דמרון מעניק לחייל את השם פין, והשניים נמלטים ומתרסקים על הכוכב ג'אקו.
פין מתעורר לאחר ההתרסקות ומשלא מצא את דמרון, הוא משוכנע שהלה נהרג בהתרסקות.
בעודו מחפש דרך להימלט הוא פוגש את ריי ומזהה את הדרואיד שברשותה כזה שמחזיק את התוכניות.
פין מזדהה לפני ריי כלוחם המחתרת והשניים גונבים את המילניום פלקון שנמצאת במגרש גרוטאות סמוך ונמלטים.
המילניום פלקון נחטפת על ידי ספינת משא שבה, מתברר, נמצאים האן סולו וצ'ובאקה שחזרו לחיים כמבריחי סחורות.
לאחר שלספינת המשא מגיעים כמה בעלי חוב שדורשים מסולו את הכסף, נמלטים הארבעה במילניום פלקון וטסים לטירתה של מאז קאנאטה, פיראטית בת למעלה מאלף שנה וחברתו של סולו שתסייע להם להימלט.
כשהיא מתעוררת מעניקה לה מאז את חרב האור של סקייווקר שנמצאת במקום, אך היא מסרבת ובורחת.
כוחות האימפריה מגיעים למקום במרדף אחר הדרואיד, אך בעקבותיהם מגיעים גם חיילי המרד ובראשם פו דמרון שמתברר ששרד את הנחיתה אבל התעורר רק בלילה הרבה אחרי שפין הלך, והנסיכה ליאה אורגנה.
מתברר שקיילו רן הוא בן סולו, בנם של האן סולו והנסיכה ליאה, שאומן על ידי לוק אך עבר לצד האפל בעידודו של המנהיג העליון סנוק.
נישואיהם של האן וליאה נגמרו בעקבות הכאב הרב שחש סולו לאור בגידתו של בנו, משבר שגרם לו לנטוש את חייו כגנרל ברפובליקה ולחזור לחייו כמבריח.
פין יוצא לחפש את ריי שברחה ולוקח עמו את חרב האור, אך רן חוטף את ריי לספינתו במטרה להוציא ממנה את המידע על מיקומו של סקייווקר.
המסדר הראשון בנה כלי נשק חדש, עוצמתי בהרבה מכוכב המוות: מחסל הכוכבים, המשתמש באנרגיית השמשות שמסביבו.
בעזרתו היא מחסלת את כל כוכבי הלכת עליהם שוכנים הנהגת הרפובליקה.
האן סולו, צ'ובאקה ופין נשלחים לנסות לחסל את הגנות הכוכב מבפנים על מנת שלוחמי המחתרת יוכלו להתקרב עם חלליות ה-X-Wing כדי להשמיד את המתנד של מחסל הכוכבים וכל זאת לפני שהמסדר הראשון יספיק להטעין אותו מחדש.
בהגיעם לכוכב מתברר שפין הגיע במטרה להציל את ריי, אך זו הצליחה להימלט כשגילתה שגם היא שולטת ב"כוח" כשעמדה בחקירה של קיילו רן.
רן מתוודה כי הוא אינו שלם עם החלטתו לעבור לצד האפל ומבקש את עזרת אביו.
בעודו מושיט לו את חרב האור שבנה, הוא מפעיל אותה, הורג את אביו ועובר בכך לחלוטין לצד האפל.
מיד לאחר מותו של האן, צ'ובאקה מפוצץ את מטעני הנפץ ואלה פוגעים אנושות במתנד אך לא מפסיקים את פעולתו ואת פעולת הכוכב, השמש שאותה יונק מחסל הכוכבים, הולכת ונחלשת.
לאחר קרב שנראה אבוד, מצליחה לבסוף יתר החבורה לפוצץ את הכוכב מבפנים.
בעוד הכוכב מתחיל לקרוס, נלחמים ריי ופין בקיילו רן.
פין נפצע קשה במהלך הקרב, אך ריי מצליחה להילחם, לפגוע בביטחונו העצמי של קיילו רן ולנצחו.
במהלך קריסת הכוכב נפערת האדמה ביניהם והקרב נפסק.
ריי וצ'ובאקה נמלטים במילניום פלקון, כשאיתם פין הפצוע ומחוסר ההכרה.
לאחר שהמורדים מפענחים את המפה, נשלחת ריי יחד עם צ'ובאקה ו-R2-D2 למצוא את לוק סקייווקר.
היא משוטטת בכוכב לבדה עד שהיא מוצאת אותו ומושיטה לו את חרב האור שלו, וכך נגמר הסרט.
פרק שמיני: אחרוני הג'דיי (2017)
לאחר איתור הבסיס העיקרי של המחתרת על ידי המסדר הראשון, מפנה המחתרת בהנהגת הגנרלית ליאה אורגנה את כוכב הלכת תוך מתקפה של המסדר הראשון כנגד צי הפינוי.
במתקפה זו נהרגים רבים ממפקדי המורדים, כולל אדמירל אקבר, אשר (בדומה לליאה עצמה) שירת כבר במרד הראשון, כנגד האימפריה.
ליאה נפגעת אך נחלצת באמצעות ה"כוח" ומאבדת את הכרתה, וגנרל אמילין הולדו הופכת להיות מפקדת המחתרת.
אנשי המחתרת מבינים כי למסדר הראשון טכנולוגיה מתקדמת לאיתור ספינות באמצעות מהירות האור, ולכן לא יוכלו ספינות המחתרת להימלט שוב מאחר שהמסדר הראשון יוכל לאתרן בשנית.
על כן, מרדף איטי מתחיל: במחתרת מסתמכים על מהירותם הגבוהה של סיירות החלל (cruisers) ועל מגן האנרגיה שלהן כדי להרוויח זמן.
פין, רוז טיקו (חיילת בברית המורדים שאחותה נהרגה במתקפה על הדרדנוט), BB-8, ופו מחליטים על תוכנית סודית לחדור לספינתו של המנהיג העליון סנוק, לנטרל את המעקב אחריהם ולהימלט.
במקביל ריי פוגשת את לוק סקייווקר בכוכב אק-טו, מספרת לו על שקרה להאן סולו ומבקשת ממנו שילמד אותה את דרכי הג'דיי.
לוק, שבעבר אימן קבוצה של אבירי ג'דיי שביניהם היה בן סולו, אשר עבר לצד האפל כקיילו-רן, פוחד ומסרב.
הוא בתחילה מאמין כי על שושלת הג'דיי להסתיים, אך לאחר ש-R2-D2 מזכיר לו את ליאה הוא מסכים לאמן את ריי.
לאחר שהחל לאמן אותה, לוק חש בריי כוח אפל גדול.
הוא מודה באזניה כי הרגיש בכוח זה בבן סולו, אחיינו, כאשר זה היה חניכו ובהמשך אף ניסה להורגו.
פין ורוז טסים לכוכב קאנטו כדי למצוא את הפורץ ושובר הצפנים אשר יעזור להם לפרוץ לספינת הדגל של המסדר הראשון.
בכוכב קאנטו נמצא קזינו גדול ומפואר ובו השכבה העשירה בגלקסיה.
רבים מן האנשים בשכבה זו הרוויחו את הונם מסחר בנשק ומכירת אמצעי לחימה וחלליות קרב למסדר הראשון ולמחתרת כאחד.
כשהם מוצאים את הפורץ, הם נעצרים ונשלחים לכלא אק-טו, שם נעזרים בפורץ אחר כדי לברוח.
בעת בריחתם, משחררים פין ורוז את חיות המרוצים המהירות הכלואות בתנאים מחפירים בעיר.
ריי מצליחה לתקשר עם קיילו רן באמצעות ה"כוח".
הוא מספר לה שלוק רצה להרוג אותו וכל שעשה היה להגן על עצמו.
ריי מחזיקה את ידו, והיא רואה שבעתיד רן יחזור לצד המואר.
בו בזמן, הוא רואה לנגד עיניו כי היא תעבור לצד האפל.
כשהיא שואלת את לוק אם מה שקיילו סיפר לה נכון, הוא עונה לה שכאשר הוא חש באותו כוח אצל בן הוא אכן רצה להרוג אותו אך מיד התחרט.
אולם אז בן התעורר, תקף את לוק וכשלוק התעורר הוא גילה שבן שרף את מקדש הג'דיי.
ריי מחליטה לטוס אל קיילו רן בעוד לוק מנסה לעצור בעדה.
אחרי שהיא עוזבת לוק לוקח החלטה לשרוף את העץ ששומר בתוכו את ספרי הג'דיי הקדושים, אך ברגע האחרון הוא מתחרט.
מיד לאחר מכן יודה מופיע כ"רוח כוח", הורס אותם בעצמו ואומר ללוק כי הספרים עצמם חסרי משמעות ואינם נחוצים, ואילו ריי הכרחית להמשך המרד והתקווה בגלקסיה.
מאוחר יותר, ריי מגיעה לספינת הדגל של סנוק.
שם, סנוק משתמש ביכולות ה"כוח" שלו כדי לענות אותה באכזריות על מנת למשוך ממנה מידע על מקומו של לוק מתוך כוונה להרוג אותו ובכך להבטיח את ניצחון המסדר הראשון במלחמה.
לאחר מכן, סנוק מנסה לתמרן את קיילו רן להרוג את ריי, אך קיילו רן בוחר להרוג את סנוק בעזרת חרב האור של ריי.
הריגתו של סנוק מובילה למאבק בין ריי ורן לבין השומרים המלכותיים של סנוק.
לאחר הקרב בו נהרגים השומרים, מגלה רן לריי את תוכניתו להביס את המורדים ואת המסדר הראשון ומציע לה לחבור אליו ולהביא סדר חדש לגלקסיה.
ריי מסרבת ובורחת מהספינה בדיוק כאשר פין ורוז נכשלים בתוכניתם ונמלטים אף הם.
המחתרת בורחת מספינת האם על ספינות תובלה תוך ידיעה שהמסדר הראשון יתעלם מאותן ספינות.
אך המסדר הראשון מבין באמצעות הפורץ שנלכד לאחר שסייע לרוז ופין, שכל המורדים שנשארו נמצאים על הספינות הללו.
המסדר הראשון מתחיל להשמיד ספינה אחר ספינה, אך הולדו מרסקת את סיירת המחתרת כנגד ספינת המסדר הראשון, ובכך מובילה להשמדתה.
חברי המחתרת שנמלטו מסיירת המחתרת קודם לכן בורחים לכוכב לכת שבעבר שימש כמפקדה למרד, שם הם מתבצרים ושולחים אותות מצוקה למורדים ברחבי הגלקסיה, אשר בוחרים להתעלם מתוך פחד מהמסדר הראשון.
קיילו רן, המנהיג העליון החדש של המסדר הראשון, מורה על מתקפה קרקעית כנגד בסיס המורדים ופורש תותח איל ניגוח לצד הלכני AT-AT.
המורדים מוצאים על הכוכב מספר ספידרים ישנים ופותחים במתקפת נגד.
ריי וצ'ובאקה מגיעים עם המילניום פלקון ומצליחים להסיט את חלליות הקרב של המסדר הראשון מזירת הקרבות ומפוצצים את כולן, בעוד שפין מתכנן לטוס היישר לתותח איל הניגוח המנסה לפרוץ את הבונקר.
ברגע האחרון רוז מתנגשת בו - מכוונת תחילה - מסיטה את הספידר שלו מקרן האנרגיה של התותח, ומצילה את חייו.
היא אומרת לו שלא יכלה לאפשר לו לעשות זאת, מנשקת אותו ומאבדת את ההכרה.
בעוד חברי המחתרת נסוגים, הם רואים את לוק שהופיע לפתע כדי להילחם בקיילו רן בעצמו.
פו מבין שהוא עושה זאת על מנת שלמחתרת יהיה מספיק זמן כדי לברוח.
לוק וקיילו רן נלחמים בקרב חרבות אור בעוד המורדים בורחים.
כאשר קיילו רן מנחית את המכה המנצחת הוא מגלה שלוק לא נפגע.
ומגלה שלוק יצר אשליית כוח וכלל לא נמצא שם בגופו הפיזי, אלא נשאר על אק-טו.
לוק נפרד מקיילו רן שמבין שהג'די שיטה בו.
בסצנה הבאה נראה לוק על אק- טו, תוך שהוא מבין שמילא את ייעודו ומת בשלווה.
בדרכה להימלט מהבסיס הכבוש, המחתרת נתקלת בקיר מפולת סלעים, אותו ריי מצליחה להזיז באמצעות ה"כוח".
הם בורחים על המילניום פלקון, ריי מספרת לליאה על לוק ונפגשת עם פו בפעם הראשונה פנים אל פנים.
פין מעלה את רוז והיא מקבלת טיפול רפואי, ליאה אומרת לריי שהמהפכה החלה והמחתרת ינצחו.
על הכוכב קאנטו, אחד הילדים העובדים במכרה משתמש בכוח, הוא מרים את ידו ומתגלה סימן המורדים על טבעתו.
פרק תשיעי: עלייתו של סקייווקר (2019)
שנה לאחר עלילת "מלחמת הכוכבים - פרק 8: אחרוני הג'דיי", משודר ברחבי הגלקסיה מסר בקולו של הקיסר פלפטין, אדון הסית' דארת' סידיוס.
הוא דורש מקיילו שיהרוג את ריי בתמורה לשליטה בגלקסיה.
בעקבות הדלפה של בוגד במסדר הראשון, פין ופו דמרון מקבלים מידע אודות תוכנית הפעולה של רן.
הם מבריחים את התוכנית לבסיס המורדים ולגנרלית ליאה אורגנה, שם ריי מגלה כי לוק חיפש בעבר את מכשיר הניווט השני.
ריי מבקשת לסיים את משימתו וליאה מעניקה לה את חרב האור של אחיה המנוח שתוקנה.
ריי יוצאת עם פין, פו דמרון, C-3PO BB-8 וצ'ובאקה על המילניום פאלקון כדי לחפש את המכשיר.
הם מגיעים לכוכב בו נערך פסטיבל חגיגי וריי מדברת עם מקומית ששואלת לשמה.
היא עונה לה, אך המקומית שואלת גם לשם משפחתה, היא עונה שאין לה והמקומית מעניקה לה שרשרת.
דרך הקשר הטלפתי שלהם, רן לוקח ממנה את השרשרת ובכך מצליח לזהות את מיקומם.
החבורה פוגשת את לאנדו קלריסיאן הזקן שמספר להם אודות משרת סית' שנטש את חלליתו במקום ומאז נעלמו עקבותיו.
המסדר הראשון שולח חיילים לחפש אותם והם מחרימים את המילניום פלקון.
החבורה נמלטת כדי לחפש את הספינה שבעליה ידע היכן למצוא את המכשיר, בעוד אבירי הרן עוקבים אחריהם.
החבורה נתקעת בחול טובעני ומוצאת את עצמה עם עצמותיו של משרת הסית'.
הם מוצאים שם פגיון ועליו כתובת בשפת הסית'.
הם רואים במקום נחש חלל גדול ופצוע המנסה לטרוף אותם אך ריי מרפאת אותו באמצעות ה"כוח" והוא חופר עבורם מפלט אל פני האדמה.
תוך כדי ההכנות להמראה ריי יוצאת להתעמת עם רן שנוסע עם חללית לכיוונם.
ריי חותכת את ספינתו של רן עם חרב האור וצ'ואי נחטף על ידי המסדר.
ריי מבחינה בנחתת שבה מוחזק צ'ובאקה והפגיון, עוצרת אותה באוויר, אך קיילו רן מבחין בכך ומפעיל כוח נגדי.
ריי מאבדת שליטה ומשחררת מידיה ברקים הדומים לאלו שלפלפטין משתמש בהם בכוח הסית'.
הנחתת מתפוצצת וכל האנשים עליה מתים במקום.
ריי נמלטת עם החללית וחווה ייסורי מצפון על שהרגה את צ'ובאקה בכוח הסית' שבה.
C3PO חושף כי הוא זוכר מה רשום על הפגיון אך מנוע על ידי התוכנה שלו מלתרגם את שפת הסית'.
פו מציע לבקר טכנאי דרואידים שהוא מכיר והם נוסעים אליו.
קיילו רן שב לספינה ומקבל דיווח לפיו הנחתת הושמדה אך נשלחו שתי נחתות והשנייה שבה עם אסיר ואכן צ'ואי מוכנס לחדר כבול באזיקים עם הרכוש שלו, אותו מחרים קיילו ושולח את הווקי לחקירה.
ריי, פין, פו, C3PO ו-BB8 מגיעים לעיירה בכוכב הלכת קג'ימי שבה נמצא פורץ הדרואידים אך מגלים בה כוחות רבים של המסדר הראשון.
לאחר שהם מתגנבים בשטח ומגיעים אל הפורץ הוא מסביר שהדרך היחידה לגלות את המידע היא למחוק את זכרונו של C3PO ומה שמבוצע בהסכמתו.
C3PO נותן להם את נקודות הציון ומוסיף כי יש שני מצפנים, ואז נכבה ומתעורר ללא זיכרון.
ריי מבחינה בנוכחות של צ'ואי על המשחתת של קיילו רן המרחפת מעליהם ומגלה שגם הסכין נמצאת על הספינה ויוצאת לחלץ את שניהם.
קיילו רן בינתיים יורד לסייר בעיירה.
ריי מגיעה לחדרו של קיילו ושם דרך הקשר הטלפתי הוא מספר לה כי שמה האמיתי הוא ריי פלפטין והוריה התבודדו במטרה לברוח מסבה מצד אביה, שהוא שיב פלפטין, הקיסר ואדון הסית'.
היא למעשה נכדתו של פלפטין, ואנשיו רצחו את הוריה אחרי שהחביאו אותה.
הם נלחמים בקרב חרבות אור דרך הקשר הטלפתי וריי פוגעת בקסדה השרופה של דארת' ויידר שנמצאת בחדרו של קיילו, שעוברת דרך הקשר הטלפתי וכך הוא מזהה את מיקומה.
פין ופו מוצאים בינתיים את צ'ואי ונתפסים על ידי חיילי הסער, ועומדים להיות מוצאים להורג על ידי כיתת יורים בפיקוד הגנרל האקס, שמתברר שהוא הבוגד במסדר.
הוא עוצר את ההוצאה להורג ומבריח אותם יחד עם הדרואידים אל המילניום פלקון שנמצאת שם מאז החרמתה.
הגנרל האקס נחשף כבוגד ונורה למוות על ידי גנרל אחר.
ריי, פין, פו דמרון, צ'ואי והדרואידים נוסעים לירח של אנדור שאליו קרס כוכב המוות השני על מנת למצוא את מכשיר הניווט בכספת שבתוכו.
ריי בחשאי שטה לבדה לכוכב המוות ומוצאת את החדר בו התרחש הקרב האחרון בין דארת' ויידר, לוק סקייווקר וסבא שלה, הקיסר פלפטין.
שם היא מוצאת את הכספת, נכנסת אליה ומוצאת את מכשיר הניווט, היא משחזרת זיכרון של הוריה נחטפים ומעונים למוות על ידי פגיון של משרת הסית'.
מחוץ לכספת קיילו רן אורב לה ומשמיד את מכשיר הניווט.
הם נלחמים בעוד פין וג'אנה מחכים להם על שריד אחר של כוכב המוות.
רגע לפני שקיילו רן מנחית את מכת המוות על ריי, אמו הנסיכה ליאה מתקשרת איתו דרך ה"כוח", (דבר שגרם למותה), הוא עוזב את החרב, וריי תופסת אותה ונועצת אותה בבטנו.
היא מחליטה לרפא את בן, ואומרת לו כי הייתה חוברת אליו לו היה בן סולו ולא קיילו רן.
ריי בורחת עם הספינה של קיילו אל קא-טו, בעוד פין נמלט על המילניום פלקון.
קיילו רן שנשאר לבד על שרידי כוכב המוות עם חרב האור שלו רואה חיזיון של אביו, האן סולו ומדבר איתו.
הוא מצטט את עצמו מהיום בו רצח את אביו ואומר: "אני יודע מה עליי לעשות, אבל אני לא בטוח שיש לי את הכוח לעשות את זה." הוא מתנצל בפני האן שרצח אותו, שסולח לו ולאחר מכן משליך את החרב שלו לים וחוזר להיות בן סולו.
משחתת המגיעה מאקסגול מפציצה את העיירה בה מצאו פין ופו את מומחה הדרואידים ובכך משמידה לחלוטין את הכוכב עליה היא נמצאת.
פין ופו חוזרים לבסיס המחתרת שם הם מגלים שהגנרלית ליאה אורגנה מתה.
R2D2 משחזר ל-C3PO את הזכרונות שנמחקו לו.
ריי נמלטת לכוכב שבו נוצר הג'דיי והתבודד לוק סקייווקר לאחר התקרית עם בן, ובו היא משמידה את החללית של קיילו באש ומנסה לזרוק אליה גם את החרב של לוק - שתופס אותה כרוח רפאים.
לוק מעניק לה את החרב שלו, את החרב של ליאה מתקופת אימוניה כג'דיי ומספר לה שליאה ידעה לכל אורך הדרך שריי היא נכדתו של פלפטין ואף על פי כן בחרה לאמן אותה.
הוא מעניק לה גם את חללית ה-X-Wing שלו ושולח אותה להילחם בסבא שלה.
ריי נוסעת לאקסגול בעזרת מכשיר הניווט שהיה בחלליתו של קיילו רן, ומתקשרת עם המחתרת ובכך מאפשרת לפו ופין שמונו עם מותה של ליאה לגנרלים למצוא את מישור הסית' אקסגול ולפלוש עם המחתרת לשם.
ריי מתעמתת עם סבה שמבקש ממנה להרוג אותו מתוך שנאה, לעבור לסית' ובכך להשמיד את מסדר הג'דיי.
היא מסרבת והוא פותח את גג המקדש ומראה לה כיצד כל המחתרת נשחטת בקרב ואיש לא בא לעזור.
הוא מסביר לה כי אם היא תהיה הקיסרית היא תפקד על הצי ותוכל להציל את חבריה.
בעוד היא מתלבטת, בן סולו בא ומודיע לה בקשר טלפתי שהוא הגיע למקדש.
היא מתחילה את הטקס אך באמצעו היא מעבירה לבן בטלפורטציה את חרב האור של סבא שלו על מנת להרוג את אבירי הרן בהם נתקל.
היא נלחמת בשומרים של הקיסר עם חרב האור של ליאה.
כאשר רוב צבא המחתרת מושמד, ופו מתחיל לאבד תקווה, פין מצליח לאפשר הגעת כוחות תקיפה רבים.
פלפטין שואב מבן וריי את "הכוח" ובכך כמעט מביא למותם.
הוא מתרפא וגופו הפצוע משתקם.
הוא גורם לריי לאבד הכרה וזורק את בן סולו לתהום ומשתמש בכוח על מנת לחשמל את כל הספינות של המורדים באמצעות ברקים בעוצמה חסרת תקדים.
ריי מתעוררת, מגייסת את כל כוחם של כל הג'דיי אי פעם ומשתמשת בחרב האור שלה כדי להסיח את דעתו של פלפטין שתוקף אותה במקום את הספינות שעם שחרורן ממשיכות במתקפה.
הספינות יורות בנשק משמיד הכוכבים של כל משחתת ובכך משמידות אותן.
ריי משתמשת בחרבות של לוק וליאה כדי להדוף את המתקפה של פלפטין ולהרוג אותו.
פלפטין מתאדה והמקדש קורס אך ריי מתה כתוצאה מכך.
בן סולו עולה מהתהום ומוצא את גופתה, הוא משתמש ב"כוח" ובכוחותיו האחרונים כדי להחיות אותה.
כתוצאה מכך הוא גוסס, ריי מתעוררת, מודה לו והם מתנשקים, ואז בן מת וגופתו נעלמת.
גם גופתה של ליאה נעלמת במקביל.
המשחתת הראשית של הצי קורסת עם פין וג'אנה עליה, אך לנדאו מגיע עם המילניום פאלקון ומציל אותם.
המשחתות של המסדר האחרון מתפוצצות והניצחון מושג עם חגיגות בכוכבי לכת שונים ברחבי הגלקסיה.
ריי חוזרת לטטואין לחווה של הדודים של לוק וקוברת שם את החרב של לוק ואת החרב של ליאה בסמוך לקבר של שמי סקייווקר בעודה מחזיקה חרב אור חדשה בצבע צהוב.
אישה מקומית מגיעה ואומרת כי זה זמן רב לא הגיע אף אחד למקום ושואלת את ריי לשמה.
ריי עונה ששמה ריי והנוודת שואלת גם מה שם משפחתה.
הרוחות של לוק וליאה מופיעות והם מהנהנים לעברה.
ריי עונה כי שמה הוא ריי סקייווקר.
בטבלה זו מובאים הביקורות השונות על סרטי מלחמת הכוכבים משלושה אתרים שונים שמאגדים בתוכם מספר ביקורות כל אחד: Rotten Tomatoes, CinemaScore ו-Metacritic.
באתרים Rotten Tomatoes ו-Metacritic הציונים נעים בין 100 (הציון הטוב ביותר) ל-1 (הציון הגרוע ביותר).
בעוד שבאתר CinemaScore הציונים נעים בין A+ (הציון הטוב ביותר) ל-F (הציון הגרוע ביותר).
הציון באתר Rotten Tomatoes הוא ציון מבקרי הקולנוע בלבד ואינו מייצג את ציון הצופים שיכול להיות שונה ממנו באופן ניכר.
ההצלחה הקופתית של סרטי הסדרה גדולה ביותר, ונמצאים שבעה סרטים מתוך הסדרה ברשימת הסרטים המכניסים ביותר בכל הזמנים.
הסרט "מלחמת הכוכבים - פרק 7: הכוח מתעורר" גרף כ־2.068 מיליארד דולר ברחבי העולם ונמצא במקום הרביעי ברשימת הסרטים המכניסים בכל הזמנים.
בשנת 1999 התחילה את דרכה טרילוגיית הפריקוולים ("מלחמת הכוכבים - פרק 1: אימת הפנטום", "מלחמת הכוכבים - פרק 2: מתקפת המשובטים", "מלחמת הכוכבים - פרק 3: נקמת הסית'"), שזכתה להצלחה קופתית אך זכתה לביקורות שליליות מצד המבקרים, אף על פי שהמבקרים טענו שהסרט טוב מבחינה ויזואלית אך העלילה לא טובה.
עוד לפני רכישת לוקאס פילם על ידי חברת וולט דיסני, ג'ורג' לוקאס החל את לתקשר עם חברת וולט דיסני במטרה להקים את המתקן סטאר טורס.
אחד מטייסת X-Wing פוצץ אותו, והמעבורת טסה חזרה לתחנה שממנה טסו, ובנחיתה כמעט התנגשו במכל הדלק ורקס מתנצל על התקלות.
האטרקציה נפתחה לראשונה בדיסנילנד ב-1987. לאחר מכן, נפתחה האטרקציה בשאר הפארקים של דיסני.
בשנת 2010 באולפני הוליווד של דיסני, 2012 בדיסנילנד טוקיו ו-2016 בדיסנילנד פריז נסגר המתקן סטאר טורס.
לאחר מספר חודשים נפתח שוב המתקן בשם, "סטאר טורס – ההרפתקה ממשיכה", במתקן החדש האטרקציה בוחרת ברנדומליות אחת מ-54 רכיבות ובכך, כל פעם המבקרים יכולים לחוות חוויה אחרת.
באולפני הוליווד של דיסני ובארץ המחר בדיסנילנד ישנה הופעה חייה בשם "אימוני הג'די" במהלך ההופעה ילדים שנבחרים מהקהל לומדים איך להיות ג'דיי ולשלוט ב"כוח", בסוף ההופעה התלמידים נלחמים נגד דארת' ויידר ומוכתרים לג'דיי פדוואן, ג'דיי מתלמד.
במהלך סופי שבוע בחודשים מאי ויוני, בין השנים 1997 ל-2015 נערכו באולפני הוליווד של דיסני פסטיבלים הנקראים סוף שבוע של מלחמת הכוכבים.
במהלך סוף השבוע מופעי הזיקוקים מוקדשים למלחמת הכוכבים ומלווים במנגינות מוכרות של מלחמת הכוכבים שהלחין ג'ון ויליאמס (בין היתר מופיעה גם המנגינה The Imperial March).
התהלוכה היומית מוקדשת למלחמת הכוכבים ומופיעים בה מספר דמויות ממלחמת הכוכבים.
בנוסף, במהלך סופי השבוע ישנם עוד שלל הופעות וסרטים המוקדשים למלחמת הכוכבים.
מאז קניית לוקאס פילם על ידי חברת וולט דיסני בשנת 2012 החברה תכננה הוספת אטרקציות שקשורות למלחמת הכוכבים.
בנוסף, התרוצצה שמועה שדיסני עומדת לפתוח ארץ שמוקדשת למלחמת הכוכבים באחד הפארקים שלה.
כאשר מנכ"ל דיסני בוב אייגר נשאל האם השמועה על ארץ מלחמת הכוכבים נכונה או לא הוא אמר שאכן דיסני מתכננים להגדיל את הנוכחות של מלחמת הכוכבים בפארקים שלהם ושעוד שנה הוא יודיע על עוד פרטים.
בכנס באוגוסט 2015 הודיע אייגר על הקמת ארץ מלחמת הכוכבים שתהיה בגודל 14 אקר.
הארץ, שתפתח בשנת 2019 באולפני הוליווד של דיסני ודיסנילנד שבקליפורניה, תכיל בין היתר שתי אטרקציות: אחת, אטרקציה המבוססת על המילניום פלקון, והשנייה, אטרקציה שתדמה קרב בין המסדר הראשון לבין המורדים.
העבודות על הארץ החלו ב-14 באפריל 2016.
סדרה של שישה משחקי מחשב המגוללת את עלילות סרטי מלחמת הכוכבים.
משחק תפקידים ממוחשב שפותח על ידי BioWare והופץ על ידי לוקאס ארטס.
המשחק שוחרר עבור אקס בוקס ב-15 ביולי 2003, עבור מחשבי PC המריצים חלונות ב-19 בנובמבר 2003, ומאוחר יותר עבור Mac OS X.
אבירי הרפובליקה הישנה הוא משחק התפקידים הממוחשב הראשון שהשתמש בגלקסיית "מלחמת הכוכבים".
מלחמת הכוכבים: אבירי הרפובליקה הישנה: הלורדים של הסית'
שני משחקי אנגרי בירדס של מלחמת הכוכבים.
(2012) אנגרי בירדס מלחמת הכוכבים
(2013) אנגרי בירדס מלחמת הכוכבים 2
מלחמת הכוכבים: Battlefront הוא משחק וידאו המבוסס על סרטי מלחמת הכוכבים שיצא ב-2015. הוא כולל סגנונות משחק רבים, העיקריים שבהם הם משחק יריות בגוף ראשון ומשחק פעולה בסגנון טומב ריידר.
אחד המאפיינים הבולטים של המשחק הוא היכולת לשחק את גיבורי הטרילוגיה המקורית, בהם דארת' ויידר ולוק סקייווקר.
המשחק מתרחש במקומות שונים ביקום מלחמת הכוכבים, חלקם הופיעו בסרטים עצמם.
משחק העוקב אחרי ג'די בשם קאל קסטיס חמש שנים לאחר נפילת הרפובליקה.
משחק המתרחש שנה לאחר הקרב על אנדור.
משחק זה הוא בעיקר משחק מרובה משתתפים בו ישנם שתי קבוצות של חמש: האימפריה הגלקטית, והרפובליקה החדשה.
למשחק כמה מצבי משחק: דוגפייט – קרב על איזה קבוצה הורסת יותר חלליות.
וקרבות צי – בה על שתי הקבוצות להרוס את ספינת הדגל של הקבוצה השנייה.
בנוסף, למשחק מצב משחק של שחקן בודד העוקב אחרי טייס של הרפובליקה החדשה ואחרי טייס של מה שנשאר מהאימפריה הגלקטית אחרי אנדור.
המשחק צפוי לצאת בשנת 2024.
סדרת סרטי "מלחמת הכוכבים" זכתה לפופולריות עצומה.
במהלך השנים התארגנה סביב סדרת הסרטים קהילת מעריצים גדולה ואדוקה, בה חברים בני אדם בני כל הגילאים – החל ממבוגרים שראו בילדותם את סדרת הסרטים המקורית, וכלה בנערים.
פעילות הקהילה מתבטאת בצפייה בסרטי וסדרות "מלחמת הכוכבים", קניית מרצ'נדייז (מוצרי צריכה וצעצועים המבוססים על הזיכיון), ארגון כנסי "מלחמת הכוכבים" והתחפשות לדמויות מהסרטים (קוספליי).
לאחר חתימת הסכם ריבנטרופ–מולוטוב ופרוץ מלחמת העולם השנייה, דרשה ברית המועצות רשימת ויתורים טריטוריאליים מפינלנד, כדי להרחיק את הגבול בין שתי המדינות מהעיר לנינגרד.
הממשלה הפינית סירבה לדרישות, מחשש לעצמאותה, ואי לכך פלשו כוחות הצבא האדום לשטחה.
המנהיגות הסובייטית לא צפתה קשיים, לנוכח העדיפות המספרית והחומרית המכרעת של הצבא האדום, וההשערה הייתה כי פינלנד תיכנע במהרה.
אולם הצבא הפיני הקטן יחסית, שחייליו היו מיומנים בלוחמת גרילה בתנאי חורף, ניצל את תפקודו הלקוי של הצבא האדום, והצליח לבלום את מתקפתו ולהסב לו אבדות כבדות.
פינלנד החזיקה מעמד עד חודש מרץ 1940, אך לאחר הבקעת קו מנרהיים, נאלצו הפינים לקבל את הדרישות הסובייטיות במסגרת הסכם השלום, שסיים את המלחמה.
במהלך המלחמה החלו צרפת ובריטניה בהכנות לסיוע לפינלנד דרך צפון סקנדינביה.
תוכנית זו, שכללה אף תפיסה זמנית של מכרות ושל מחצבים בנורווגיה ובשוודיה, דרבנה את גרמניה הנאצית לפלוש לנורווגיה ולדנמרק כחודש בלבד לאחר מלחמת החורף במסגרת "מבצע וסריובונג".
יש סברה שהתפקוד הלקוי של הכוחות הסובייטיים במלחמת החורף השפיעו על החלטתו של אדולף היטלר לפלוש לברית המועצות, ולהוציא אל הפועל את מבצע ברברוסה בשנת 1941.
במשך כמעט 700 שנים, עד ראשיתה של המאה ה־19, הייתה פינלנד חלק בלתי נפרד מהממלכה השוודית.
הצאר אלכסנדר הראשון, שחשש שמא שוודיה תתקוף את סנט פטרבורג, בירת האימפריה הרוסית, דרך מצר קרליה, תקף את שוודיה ב־1809, בעימות שנודע כמלחמה הפינית.
צבא האימפריה הרוסית (בתמיכת נפוליאון בונפרטה) כבש את פינלנד, וזו סופחה לרוסיה כדוכסות גדולה.
פרוץ מלחמת העולם הראשונה ומהפכת אוקטובר שהתחוללה ברוסיה ב־1917, הביאה לקריסת האימפריה הרוסית אשר פתח בפני הלאומנים הפינים חלון הזדמנויות, וב־6 בדצמבר 1917 הכריז הפרלמנט הפיני על עצמאותה של פינלנד.
הבולשביקים שעלו לשלטון ברוסיה, היו חלשים מכדי להתנגד, והם מיהרו להכיר בעצמאות פינלנד שלושה שבועות בלבד לאחר ההכרזה.
הפינים הקימו ממשלה דמוקרטית "בורגנית", והדבר היה לצנינים בעיני השלטון הקומוניסטי במוסקבה, שיזם התקוממות קומוניסטית שהפכה למלחמת אזרחים עקובה מדם במשך חמשת החודשים הראשונים של 1918. מצד אחד עמד "המשמר הלבן", שנלחם בשם האנטי־סוציאליסטים, ומצד שני לחם "המשמר האדום", שכלל בעיקר פועלים ואיכרים.
במלחמה הזאת ניצח הצבא הלבן בפיקודו של גנרל מנרהיים ובסיוע גרמני את המשמר האדום ושימר בכך את עצמאות פינלנד.
היחסים הפוליטיים בין ברית המועצות לפינלנד
מערכת היחסים בין ברית המועצות לבין פינלנד הייתה מתוחה וצוננת, ורוויה בחוסר אמון הדדי.
לכך היו מספר סיבות: ב־1898 החל ניקולאי השני, קיסר רוסיה לכפות רוסיפיקציה של פינלנד.
באותה שנה הוא מינה את ניקולאי בובריקוב לתפקיד מושל־גנרל על פינלנד, שמשימתו העיקרית הייתה להחיל את החוקים הרוסיים על פינלנד, למנוע ממנה הקמת צבא ומערכת פוליטית עצמאית, ובכך לחסל את סיכוייה לעצמאות.
ב־1904 נרצח בובריקוב, ותהליך הרוסיפיקציה הואט, אך חודש והגיע לשיאו ב־1914. באותן שנים החלה לקום בפינלנד תנועה לאומנית, שהתבססה על האיבה המתגברת בקרב הפינים כלפי הרוסים.
לאחר תבוסת הקומוניסטים במלחמת האזרחים בפינלנד, שוגרה משלחת מתנדבים פינית (אביב 1918) שניסתה לכבוש חלקים מקרליה, השייכת לרוסיה, ללא הצלחה.
מספר חודשים מאוחר יותר, התערבה פינלנד במלחמת האזרחים האסטונית, וסייע לגרש את הכוחות הבולשביקים מהמדינה.
במרץ 1919 שוגרה משלחת פינית נוספת בת 1,000 איש (בעידוד חשאי מהממשלה) בניסיון לכבוש את העיר הגדולה בקרליה, אונוס (Aunus), אך גם היא כשלה.
באוקטובר 1920 נחתם חוזה טרטו, שקבע כי הגבול בין רוסיה לבין פינלנד יהיה זהה לגבול הישן עם הדוכסות הגדולה של פינלנד, כשהעיר פטסמו (Петсамо, בפינית Petsamo) בעלת הנמל נטול הקרח לחוף אוקיינוס הקרח הצפוני ניתנה לפינלנד, ואילו מזרח קרליה ניתן לרוסיה.
בשנת 1932 נחתם הסכם אי התקפה בין ברית המועצות לפינלנד.
ההסכם אושר מחדש ב־1934 לתקופה בת עשר שנים.
באפריל 1938, הגיעה להלסינקי משלחת גרמנית לציון יום השנה ה־20 להתערבות הגרמנית במלחמת האזרחים הפינית כנגד הקומוניסטים, האנשלוס במרץ ופתיחת המשא־ומתן בין פינלנד לשוודיה על חימוש מחדש של איי אולנד הפינים.
לאור ההתרחשויות אלו, החל השלטון הסובייטי במוסקבה לחפש הסדר חדש עם פינלנד.
באפריל 1938, פנה איש סגל השגרירות הסובייטית בהלסינקי, בוריס יארטסב (איש NKVD), לשר החוץ הפיני רודולף הולסטי, והציע לו לפתוח בשיחות חשאיות במטרה לשפר את היחסים בין שתי המדינות.
הסיבה לכך, לפי יארטסב, הייתה שברית המועצות מאמינה כי גרמניה הנאצית תתקוף אותה במוקדם או במאוחר, מתקפה שתתבצע דרך אדמת פינלנד.
במצב כזה, בפני ברית המועצות לא תישאר ברירה והיא תבצע מתקפת מנע דרך פינלנד.
במהלך חמשת החודשים הבאים התנהל משא ומתן חשאי בין המדינות, כשהסובייטים מציעים שהפינים ימסרו או יחכרו לברית המועצות מספר איים במפרץ פינלנד לאורך הגישה הימית לנינגרד.
ב־23 באוגוסט 1939, חתמו שרי החוץ של גרמניה הנאצית ושל ברית המועצות על הסכם אי התקפה, הסכם ריבנטרופ–מולוטוב, שבו חילקו ביניהן את השליטה במרכז אירופה ובמזרחה.
על פי סעיף סודי בהסכם, עברו למרחב ההשפעה הסובייטי המדינות הבלטיות ליטא, לטביה ואסטוניה, וכמו כן פינלנד וחבל בסרביה ברומניה.
בעקבות ההסכם תקפה גרמניה את פולין ב־1 בספטמבר וכבשה את כל השטח שהוקצה לה על פי ההסכם, וב־17 בספטמבר פלש הצבא האדום למזרח פולין.
בתוך שבועיים השלים הצבא האדום את ההשתלטות על מזרח פולין.
עם סיומה של המערכה על פולין, כפו הסובייטים על אסטוניה, ליטא ולטביה הסכמים שהתירו הצבת כוחות של הצבא האדום בנקודות חיוניות בשטחן, וביוני 1940 סופחו מדינות אלו לברית המועצות.
ב־5 באוקטובר התבקשה ממשלת פינלנד לשגר נציגים למוסקבה, וב־12 באוקטובר 1939 החלו במוסקבה שיחות בין משלחת פינית לממשל הסובייטי.
בתמורה הציעו הסובייטים למסור לפינלנד שטח בן 5,500 קמ"ר של קרליה הצפונית הסובייטית.
לרוב הבכירים בממשלה הפינית היה ברור כי ויתורים אלה, שיכללו גם את מרחב ההגנה העיקרי של המדינה, קו מנרהיים, יחלישו אותה מאוד ויהפכו את ריבונותה לכלי ריק מתוכן.
מעבר לכך, הייתה דעת הרוב כי ויתורים אלה יובילו לדרישות סובייטיות נוספות, שהפינים לא יהיו מסוגלים להתנגד להן.
סירובם של הפינים לדרישות הביא לבסוף לסיום המשא ומתן ב־13 בנובמבר, ללא כל תוצאות.
ב־26 בנובמבר 1939, התחוללה תקרית גבול ליד הכפר מיינילה שבקרליה הסובייטית, כשמספר פגזי ארטילריה פגעו בעמדה של הצבא האדום.
הסובייטים טענו שההפגזה הרגה ארבעה מחייליהם, והאשימו את הפינים בתקרית.
באותו יום דרש שר החוץ מולוטוב שהפינים יסיגו את צבאם כ־25 קילומטרים מהגבול.
הפינים הציעו בתגובה ששני הצדדים יסיגו את כוחותיהם מהגבול, ויפתחו בחקירה משותפת לבירור התקרית.
ב־28 בנובמבר הודיעה ברית המועצות כי היא מנתקת את קשריה הדיפלומטים עם פינלנד ומבטלת את הסכם האי־תקיפה בגלל עוינות פינית וסכנה לביטחון לנינגרד.
רק מספר שנים לאחר המלחמה התברר כי ההפגזה בוצעה במכוון בידי הסובייטים, כדי לספק עילה למלחמה (דבר דומה עשו הגרמנים מספר שבועות קודם לכן, שביימו את תקרית גלייביץ כתירוץ לפלישה לפולין).
כאשר התברר שהמשא ומתן עם פינלנד אינו מוביל לתוצאות, החלו הסובייטים בהכנות למלחמה.
רמטכ"ל הצבא האדום, בוריס שפושניקוב, הציג את התוכנית המבצעית שהגה המטה הכללי למתקפה על פינלנד; התוכנית חייבה ריכוז כח ניכר, והכנות קפדניות בהתאם לתנאי השטח, הכוח המגן והבעיות הלוגיסטיות.
התקיפה תוכננה להתבצע בחזית צרה דרך המצר הקרלי וקו מנרהיים, ממנו יבקיעו הסובייטים לתוככי פינלנד, כשהצפי היה שהלחימה תימשך מספר חודשים.
מעודדים מהניצחון הקל על פולין, ציפו סטלין, שר ההגנה קלימנט וורושילוב ומזכיר המפלגה בלנינגרד אנדריי ז'דאנוב לניצחון מהיר על פינלנד ודחו את תוכניתו של שפושניקוב.
במקום זאת, הטיל סטלין את האחריות למתקפה רק על פיקוד לנינגרד בראשות קיריל מרצקוב.
תוכניתו של מרצקוב הייתה לתקיפה בחזית רחבה ככל האפשר, לאורך כל הגבול המשותף עם פינלנד (מעל 1,000 קילומטר), כשהמאמץ העיקרי יגיע במצר הקרלי בקו מנרהיים ושלושה מאמצי משנה יגיעו מצפון לאגם לדוגה ויכוונו לאיגוף קו מנרהיים, ביתור פינלנד לשניים במרכז וניתוקה של פינלנד מהצפון.
הנחת העבודה של מרצקוב, שהושפעה מהדרג הפוליטי, הייתה שהלחימה תגמר בזמן קצר לאור העליונות הסובייטית וכי הפינים ימהרו להיכנע לאחר שיבינו את היקף הכח התוקף אותם.
לפי שר החוץ מולוטוב, הדעה הרווחת בפיקוד העליון הייתה שהמלחמה תימשך שנים עשר יום בלבד.
כתוצאה מהלך רוח זה, הוקדש זמן מועט להכנות למתקפה, עבודת המטה הצבאי לא הייתה קפדנית מספיק ולא הוכנה תשתית לוגיסטית ראויה.
בראש הפיקוד העליון של ברית המועצות עמד המזכיר הכללי של המפלגה, סטלין.
מועצת ההגנה העליונה הורכבה משרים בכירים במפלגה, ביניהם שר החוץ מולוטוב, שר ההגנה ק.
וורושילוב, סגן שר ההגנה גריגורי קוליק ואנדריי ז'דאנוב.
תחת מועצת ההגנה העליונה פעל המטה הכללי של הצבא האדום בראשות שפושניקוב, שהיה למעשה כפוף למשרד ההגנה.
הטיהורים הגדולים שעשה סטלין בקצונת הצבא האדום בשנים 1937–1938 החלישו מאוד את צבאו.
בין הקצינים שנרצחו או נאסרו היו שלושה מחמשת המרשלים של ברית המועצות, 13 מ־15 מפקדי הארמיות, 57 מ־85 מפקדי הקורפוסים, 110 מ־195 מפקדי הדיוויזיות, ו־220 מ־406 מפקדי הרגימנטים.
את מקומם תפסו פעמים רבות קצינים צעירים, שחסרו ניסיון נדרש, אך נחשבו נאמנים יותר למפלגה.
יתרה מכך, המעורבות הפוליטית בצבא הביאה לכך שכל פקודה מבצעית בשטח נאלצה לקבל את הסכמת הקומיסר הפוליטי הכפוף למפלגה.
כתוצאה מסיבות אלו, הפיקוד הסובייטי התאפיין בהיעדר גמישות, יוזמה וחשיבה עצמאית, ומפקדיו נטו להיצמד לפקודות וחששו מקבלת החלטות עצמאיות.
יכולתו של הצבא לנהל מלחמה מוצלחת נפגעה מאוד.
סדר כוחות וציודו של הצבא האדום
לרשותו של פיקוד לנינגרד בראשותו של מרצקוב עמדו 24 דיוויזיות, כ־450,000 חיילים, מעל ל־2,000 טנקים ו־1,000 מטוסי קרב והפצצה, כרבע מכלל סדר הכוחות של הצבא האדום ב־1939. בסך הכל, נהנו הסובייטים מיתרון גדול על פינלנד של 3 ל־1 בכח אדם, 80 ל־1 בטנקים, 5 ל־1 בארטילריה ו־5.5 ל־1 במטוסים.
עוצבות השריון של הצבא האדום הושתתו בעיקר על טנקים קלים מדגמי BT, T-26 ו־T-37, וכמו כן טנקים בינוניים מדגם T-28.
היערכותו של הצבא האדום ב־30 בנובמבר:
ארמייה ה־7 בפיקודו של ג'נרל יאקובלב במצר קרליה הייתה המאמץ הסובייטי העיקרי (מעל 40 אחוז מהכח).
מטרותיה היו הבקעת קו מנרהיים, כיבוש ויפורי (ויבורג), ולבסוף כיבוש הלסינקי.
בהמשך היא פוצלה לארמיות 7 ו־13.
ארמייה ה־8 בפיקודו של גנרל חברוב הוצבה צפונית לאגם לדוגה, ומשימתה הייתה לפרוץ דרך ההגנה הפינית הדלילה יחסית באזור, לנוע דרומה ולתקוף את קו מנרהיים מעורפו.
הארמייה כללה 6 דיוויזיות חי"ר ו־2 בריגדות טנקים, ובהן בסך הכל 130 אלף חיילים ו־400 טנקים.
ארמייה ה־9 בפיקודו של גנרל דוקנוב, נערכה מול מרכז פינלנד כדי לבתר אותה לשניים ולפגוע במרכזי תקשורת.
הארמייה ה־14 בפיקודו של גנרל פרולוב הוצבה במורמנסק בצפון, ומשימתה לכבוש את הנמל הארקטי בפטסמו, ולבסוף את העיר רובניימי, מרכז התקשורת היחיד של פינלנד בצפון ואזור עשיר במכרות ניקל.
החל משנות העשרים של המאה העשרים, החלו הפינים בבניית מערך ביצורים לרוחב 100 הקילומטרים של המצר הקרלי, שנועד לעצור מתקפה מצד ברית המועצות.
מרחב ההגנה הזה, שזכה לכינוי "קו מנרהיים", נבנה לעומק של כ־50 קילומטרים על פי שיטת "ההגנה לעומק" שפיתחו הגרמנים במלחמת העולם הראשונה, כשאגפיו מוגנים על ידי ימות, ותוך ניצול והתחשבות בתנאי קרקע.
בחזית הקו הוקמה רצועת אבטחה שכללה מכשולים רבים וכוחות מחפים בעומק 15–25 ק"מ.
מאחוריה השתרעה רצועת ההגנה העיקרית בעומק של 10–15 ק"מ שהייתה תשלובת של מתחמים מבוצרים מבטון על פני הקרקע והן מתחתיה, וביניהם שטחי השמדה שכללו מוצבים שהיו מקושרים ביניהם בתעלות קשר.
ברצועה הזאת היו עמדות של תותחי נ"ט, מקלעים וארטילריה, מוקשים ומכשולים אחרים.
אחרי הרצועה העיקרית נבנו עוד שתי רצועות הגנה פחות חזקות, אולם גם הן היו בנויות באותה שיטה.
כוחותיה של פינלנד היו מתורגלים ומאומנים היטב לנצל באופן מיטבי את תנאי הקרקע של מדינתם, התמחו בלחימה מטווח קרוב, בצליפה, בטקטיקת גרילה ובהפעלת כוחות קטנים וניידים שנעו על מגלשי סקי.
החיילים הפינים נהנו ממורל ומוטיבציה גבוהים, ועודדו לקיחת יוזמה בשדה הקרב.
אחת הטקטיקות הידועות שבהן נקטו הכוחות הפינים נודעה בכינוי "מוטי" (Motti).
הפינים היו מבתרים טורים של הצבא האדום, מנתקים את קווי האספקה שלהם, ומטרידים אותם באמצעות צוותים קטנים וניידים, עד לחיסולן של היחידות המנותקות.
סדר הכוחות של צבא פינלנד
אוכלוסייתה של פינלנד מנתה ב־1939 3.65 מיליון נפש.
בעת שפרצה המלחמה, עמדו לרשות צבא פינלנד 9 דיוויזיות (כולן חיל־רגלים) ועוד כמה עשרות יחידות עצמאיות - כל יחידה בהיקף של פלוגה עד גדוד - שאורגנו בצוותי קרב.